《忆旧游 仓山月话图》
清代·杨芳灿

又鸥边过酒，蛩外寻诗，人在池亭。树老食山路，约旧时月色，来话飘零。

百年几回圆缺，愁鬓易星星。怪一片冰痕，照人前梦，别样分明。

关情。旧游处、记雾阁围花，雪屋停镫。冷落琳华曲，怅醉翁仙去，飞佩瑶京。

回廊尚留题句，小字署兰成。待过尽凉云，夜峰数朵烟外青。

作者简介：（1754—1816）江苏金匮人，字才叔，号蓉裳。乾隆四十二年拔贡生。历官甘肃伏羌知县、灵州知州，有能名。入为户部员外郎。工骈文诗词。有《直率斋稿》、《芙蓉山馆诗词稿》、《芙蓉山馆骈体文》等。生卒均在十二月中。